laion/Wikipedia-Exotic huggingface dataset:
האהבה הזאת שלנו (שיר)

האהבה הזאת שלנו הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, ב-11 בדצמבר 2014, ונכלל באלבום האולפן התשיעי של הזמר הנושא אותו שם, כסינגל המוביל. את מילות השיר חיבר לידר לצד יונתן פריג'. השיר נכנס למצעד השבועי של גלגלצ ב-25 בדצמבר 2014, במקום העשירי. ב-15 בינואר 2015 הגיע למקום הרביעי. "האהבה הזאת שלנו" שהה במצעד זה שבעה שבועות רצופים. במצעד השנתי-עברי של תחנת הרדיו דורג במקום ה-21. במצעד הסינגלים של המוביל הארצי ב-"Mako" הגיע השיר למקום השישי בשיאו. כמו כן, הוא ניצב בפסגת מצעד הסינגלים השבועי של רשת ג' שבועיים רצופים. המצעד השבועי 25.12.2014 המצעד השבועי 15.01.2015 המצעד השנתי הישראלי תשע"ה המצעד השבועי של מדיה פורסט, באתר מדיה פורסט, ‏28 בדצמבר 2014 – 3 בינואר 2015
הכול בוער

הכול בוער הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, ב-19 באוקטובר 2014, ונכלל באלבום האולפן התשיעי של הזמר הנושא אותו שם, כרצועה העשירית. את מילות השיר חיבר לידר לצד יונתן פריג'. השיר נכנס למצעד השבועי של גלגלצ ב-30 באוקטובר 2014, במקום השישי. בשבוע העוקב עלה למקום השלישי. "הכול בוער" הגיע לשיאו במצעד ב-27 בנובמבר, כשדורג במקום השני. הוא שהה במצעד הסינגלים של גלגלצ זה שמונה שבועות רצופים. במצעד השנתי-עברי של תחנת הרדיו דורג במקום ה-28. כמו כן, הוא ניצב בפסגת מצעד הסינגלים השבועי של רשת ג', ובמקום ה-31 במצעד סוף השנה. המצעד השבועי 30.10.2014 המצעד השבועי 06.11.2014 המצעד השבועי 27.11.2014 המצעד השנתי הישראלי תשע:ה
סטולר

האם התכוונתם ל... אחיקם סטולר – משפטן ישראלי בלה סטולר – עיתונאי וחסיד אומות העולם מהונגריה ג'רי ליבר ומייק סטולר – צמד יוצרים יהודים אמריקאים סמואל סטולר – אצן אמריקאי-יהודי שמואל סטולר – אגרונום ופעיל ציוני סטולרו
תחנת ארלוזורוב מערב

תחנת ארלוזורוב מערב היא תחנת רכבת קלה תת-קרקעית המתכוננת להיחפר בעיר תל אביב-יפו במסגרת הקמת הקו הירוק של הדנקל. תחנה זו תהווה נקודת קישור לתחנת אבן גבירול של הקו הסגול הסמוכה, הממוקמת על פני הקרקע בסמוך למתחם סומייל ומגדל המאה. היא תהיה התחנה הצפונית מארבע התחנות הנחפרות מתחת לאדמה בקו זה ותשרת את הנוסעים בו המגיעים לאזור מגדל המאה ובית הכנסת היכל יהודה. לתחנה מתוכננות שתי כניסות: מזרחית במתחם סומייל, במפגש הרחובות אבן גבירול - ארלוזורוב. מערבית במקום שבו שכן 'סופר יודה' (אבן גבירול 103). העבודות לבניית התחנה החלו ב-1 בנובמבר 2021 עם הריסתו של בניין "סופר יודה", במקומו תוקם הכניסה לתחנה. תחנת-ארלוזורוב-מערב עמוד התחנה, באתר של נת"ע - נתיבי תחבורה עירוניים ממשיכים בעבודות על הקו הירוק!, בעמוד הפייסבוק של נת"ע - מערכת מטרופולינית להסעת המונים, 4 בנובמבר 2020
ליגת הנערות בכדורגל (רוסיה)

ליגת הנערות בכדורגל, רשמית ליגת הנוער בכדורגל בקרב קבוצות נשים (ברוסית: Молодёжная Лига по футболу среди женских команд) היא ליגת כדורגל לנערות (עד גיל 19) בכדורגל הנשים ברוסיה. הליגה נוסדה ב־2021. בעונת הבכורה, היו בה 8 קבוצות מחלקות הנוער של קבוצות אליפות רוסיה בכדורגל נשים. פורמט הליגה דומה מאוד לזה של ליגת הכדורגל לנשים. בליגה משתתפות 9 קבוצות. במהלך העונה כל קבוצה משחקת נגד כל אחת מהקבוצות האחרות בליגה, פעם אחת באצטדיונה הביתי ופעם אחת באצטדיון היריבה. הקבוצות מקבלות שלוש נקודות עבור כל ניצחון ונקודה אחת עבור תוצאת תיקו. במקרה של הפסד הקבוצה המפסידה איננה מקבלת נקודות. מיקום הקבוצות נקבע לפי מספר הנקודות הכולל שכל קבוצה השיגה. במצב של שוויון נקודות המיקום יקבע לפי הפרש השערים. במקרה של שיוון בהפרש יקבע המיקום לפי מספר הניצחונות ובמקרה של שוויון גם כאן המיקום הסופי יקבע על פי מספר השערים אשר הובקעו לזכות כל קבוצה. בתום העונה הקבוצה שממוקמת במקום הראשון בטבלה מוכתרת כאלופה. כדורגל נשים ברוסיה אליפות רוסיה בכדורגל נשים אתר האינטרנט הרשמי של ליגת הנערות בכדורגל (ברוסית)
אלכסנדר שבצ'נקו

אלכסנדר ואסילביץ' שבצ'נקו (באוקראינית: Олександр Васильович Шевченко;‏ 24 במאי 1882 – 28 באוגוסט 1948 ) היה צייר ופסל מודרניסטי סובייטי ממוצא אוקראיני. מ-1890 עד 1898, הוא לקח שיעורי ציור פרטיים אצל דמיטרו בזפרצ'י והועסק בסדנה שהפיקה תפאורות תיאטרון. לאחר מכן עבר למוסקבה ונכנס לאקדמיה הממלכתית לאמנות ותעשייה סטרוגנוב; סיים את לימודיו בשנת 1907. באותה שנה, הוא התקבל לבית הספר לציור, פיסול ואדריכלות במוסקבה, שם למד אצל ולנטין סרוב וקונסטנטין קורובין. ב־1905-1906, הוא בילה זמן מה בפריז באקדמיה ז'וליאן עם אטיין דינט וז'אן פול לורן. הוא גם עשה היכרות עם מיכאיל לריאונוב וחסידיו. בהשפעתם, הוא עבד בסגנונות הנאו-פרימיטיביסטיים. הוא גורש מבית הספר בשנת 1909. לאחר 1911, הוא השתתף בתערוכות שערך "איגוד הנוער" (Soyuz Molodyozhi) בסנט פטרסבורג והשתתף בסלון מוסקבה הראשון. בשנת 1912, הוא ערך מופע מרכזי עם קבוצה מודרניסטית רדיקלית. בשנה שלאחר מכן פרסם ספרים על תורת האמנות: נאו-פרימיטיביות - התיאוריה, הישגיו ועקרונות הקוביזם ומגמות אחרות באמנות העולמית של כל הזמנים בעבודות אלה, הוא הגן על הספונטניות של אמנות עממית רוסית וסגנון הדפס פופולרי, וטוען שיש להם שורשים "מזרחיים. מ-1913 עד 1921 השתתף בתערוכות שארגן כתב העת Mir Iskusstva (עולם האמנות). לתקופה קצרה הוא צייר בסגנון הקובו-פוטוריסטי. הוא נקרא לשירות על ידי הצבא ב-1914, אך לא גויס עד 1917, זמן קצר לפני מהפכת אוקטובר. לאחר מכן, הוא צורף ל"מדור לאמנויות פלסטיות", שהוקם על ידי הקומיסריון העממי החדש לחינוך והוצב לקולג' שלהם במוסקבה, שם עזר להנחות את הסדנה לאמנות עכשווית. מאוחר יותר, לימד ב-Vkhutemas והיה חבר בוועדות ממשלתיות רבות. בשנת 1920 הוא מונה למכון לתרבות אמנותית. לאורך שנות ה-20 הוא השתתף קבוע בתערוכות בחסות המדינה; במיוחד תערוכת האמנות הרוסית הראשונה בברלין (1922). במהלך שנות ה-30 הוא נסע לאזרבייג'ן, גאורגיה וקזחסטן, יצר יצירות מזרחיות ואסף עדויות לתיאוריה שלו על מקורות האמנות הרוסית. האמן הטטרי, באקי אורמנצ'ה, היה אחד מתלמידיו. לאחר 1941 עמד בראש המחלקה לציור באוניברסיטה הממלכתית לטקסטיל במוסקבה. בשנותיו האחרונות הואשם ב"פורמליזם", אך הצליח להמשיך לצייר. מדיה וקבצים בנושא אלכסנדר שבצ'נקו בוויקישיתוף אלכסנדר שבצ'נקו, באתר "Find a Grave" (באנגלית) Valentine Marcadé, Le Renouveau de l'art pictural russe 1863-1914, L'Âge d'homme, Lausanne, 1971
Hey DJ

Hey DJ (בעברית: היי די ג'יי) הוא שיר של להקת הבנים הלטינית CNCO. שתי גרסאות של השיר יצאו לאור במקביל: גרסת פופ שהוקלטה על ידי הלהקה בלבד, וגרסת רגאטון עם שירה נוספת של הזמר הפורטוריקני יאנדל. הראשונה יצאה לאור ב-4 באפריל 2017, כשהשני יצא לאור יומיים לאחר מכן, ב-6 באפריל, על ידי חברת התקליטים סוני מיוזיק לטין. זהו הסינגל המוביל מאלבום האולפן השני שלהם, CNCO. הרמיקס השלישי של השיר, בו השתתפו מייגן טריינור ושון פול יצא לאור ב-2018. השיר הגיע למקום ה ב. הורדה דיגיטלית "Hey DJ" (גרסת פופ) –‏ 3:06 הורדה דיגיטלית "Hey DJ" (ביחד עם יאנדל) – 3:25 הורדה דיגיטלית "Hey DJ" (ביחד עם טייני טמפה) – 3:30 להקת הבנים ביצעה את "Hey DJ" ביחד עם יאנדל בפעם הראשונה בטלוויזיה בטקס פרסי המוזיקה הלטינית של בילבורד לשנת 2017. באותו הטקס, זכתה הלהקה בשלושה פרסים, ביניהם בפרס בקטגוריית "האמנ/ית החדש/ה הטוב/ה ביותר". רמיקס של "Hey DJ" מאת CNCO, הזמרת והיוצרת האמריקאית מייגן טריינור והאמן הג'מייקני שון פול יצא לאור ב-9 בנובמבר 2018 על ידי חברת התקליטים סוני מיוזיק לטין. הווידאו קליפ של הרמיקס יצא לאור ב-16 בנובמבר 2018. הוא מציג את הלהקה שמגיעה בחליפות למסיבה באחוזה. סרטון השיר "Hey DJ" באתר יוטיוב אדגרדו מירנדה, אדגר באררה, יאנדל, מרקו מאסיס, ז'אנליס מרקאנו CNCO – Hey DJ (Pop Version), נבדק ב-2021-10-30 Genius English Translations – CNCO - Hey DJ ft. Yandel (English Translation), נבדק ב-2021-10-30 CNCO, Meghan Trainor & Sean Paul – Hey DJ, נבדק ב-2021-10-30 Hey DJ (Pop Version) - Single by CNCO (באנגלית אמריקאית), 2017-04-04, נבדק ב-2021-10-30 "Hey DJ – Single by CNCO & Yandel", music.apple.com U.S. Tour & More CNCO Highlights to Expect This Year, Billboard (באנגלית) Certificazioni - FIMI, www.fimi.it (ב־) "CNCO on Instagram: "DOBLE PLATINO POR HEY DJ 💿💿 🇦🇷"" Gold & Platinum, RIAA (באנגלית אמריקאית) CNCO, en la cima pero con los pies en la tierra, El Siglo (ב־European Spanish) Música, El portal de, Hey DJ (Pop Version) - CNCO | EPDM (באנגלית אמריקאית), נבדק ב-2021-10-30 מייגן טריינור, שון פול, אדגר באררה, כריס ואלאס, אדגרדו מירנדה, מאט ראדושביץ', סופי דה לה טורה Hey DJ (Remix), 2018-11-09, נבדק ב-2021-10-30 Hey DJ (Remix) - Single por CNCO, Meghan Trainor & Sean Paul (בBrazilian Portuguese), 2018-11-09, נבדק ב-2021-10-30 CNCO, Meghan Trainor, & Sean Paul Get the Party Lit in 'Hey DJ (Remix)' Lyric Translation, Billboard (באנגלית) ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl Les certifications, SNEP (ב־)
אנה נאליק

אנה נאליק (באנגלית: Anna Christine Nalick;‏ נולדה ב-30 במרץ 1984) היא זמרת וכותבת שירים אמריקאית. אנה נאליק נולדה וגדלה בטמפל סיטי, באזור לוס אנג'לס. כאשר היא הייתה בת 14 המשפחה עברה לגנדורה. משפחת אביה בעלת שורשים יהודים והם הגיעו לארצות הברית בתחילת המאה ה-20 מאזור קייב. אנה נאליק גדלה למשפחה מוזיקאית. בשנת 2003 היא החליטה לא להמשיך בלימודים בקולג' וחתמה על חוזה עם קולומביה רקורדס. בשנת 2004 היא הוציאה את האלמום הראשון Wreck of the Day. ‏ "Breathe (2 AM)" שהיה הסינגל הראשון באלבום הגיע למקום ה-45 במצעד הפזמונים האמריקאי וכזה למעמד תקליט פלטינה כפול 3 בבילבורד הוט 100. בשנת 2007 היא זכתה בפרס של האגודה האמריקאית למלחינים, מחברים ומוציאים לאור. אלבום כולו נמכר ב-615 אלף העתקים וזכה במקום 20 בבילבורד 200. בשנת 2015 נאליק הוציאה סינגל In the Rough שהגיע למקום ה-15 במצעד 40 השירים למבוגרים. בשנת 2011 אנה נאליק הוציאה את האלבום השני Broken Doll & Odds & Ends ובשנת 2017 את השלישי. החל משנת 2019 אנה נאליק חתומה עם Chesky Records ואיתם היא הוציאה באותה שנה את הסינגל החדש The Blackest Crow. מדיה וקבצים בנושא אנה נאליק בוויקישיתוף אתר האינטרנט הרשמי של אנה נאליק (באנגלית) אנה נאליק, ברשת החברתית פייסבוק אנה נאליק, ברשת החברתית אקס (טוויטר) אנה נאליק, במסד הנתונים הקולנועיים IMDb (באנגלית) אנה נאליק, באתר אפל מיוזיק (באנגלית) אנה נאליק, באתר ספוטיפיי אנה נאליק, באתר AllMusic (באנגלית) אנה נאליק, באתר MusicBrainz (באנגלית) אנה נאליק, באתר Yandex.Music (ברוסית) אנה נאליק, באתר Discogs (באנגלית) אנה נאליק, באתר Songkick (באנגלית) אנה נאליק, באתר Genius אנה נאליק, באתר בילבורד (באנגלית)
ואדים מלר

ואדים מלר (ברוסית: Вадим Георгиевич Меллер‏; 1884 – 1962) היה אמן אוקראיני-רוסי, צייר אקספרסוניסטי, צייר-קונסטרוקיסט. ב-1925 הוענקה לו מדליית זהב בתערוכה הבינלאומית של אמנויות דקורטיביות ותעשייה מודרנית (אר דקו) בפריז. ואדים מלר נולד בסנט פטרסבורג. הוא היה בנו השני של פקיד בכיר במשרד המשפטים באימפריה הרוסית. אביו, ג'ורג' מלר, היה שוודי בן אצילים; אמו, הלנה קרסו, הייתה חצי איטלקייה וחצי יוונית, וגם ממשפחת אצולה הוא התחתן עם נינה גנקה. ואדים מלר נפטר בקייב. בשנים 1903–1908 למד מלר באוניברסיטת קייב. בשנת 1905, הוא ביקר בז'נבה, שווייץ, שם לקח שיעורי אמנות בבית הספר הפרטי של פרנץ רובוד. ב-1908, המשיך את לימודיו בבית הספר הפרטי לאמנות לרישום וציור של היינריך קניר במינכן, גרמניה. שם פגש מלר את חברו הסטודנט, פול קלי, שהכיר לו את קבוצת הפרש הכחול. לאחר שסיים את לימודיו באוניברסיטת קייב עם תואר במשפטים, הוא רכש השכלה אמנותית באקדמיה לאמנויות יפות במינכן בשנים 1908–1912. מלר נשאר בקשר הדוק עם קבוצת הפרש הכחול. במהלך תקופה זו, הוא גם פגש את וסילי קנדינסקי, איתו התיידד. מלר החל להציג את עבודותיו לאחר שעבר לפריז, שם הצטרף לאגודת הציירים העצמאיים. באותו זמן ודים מלר היה תלמידו של אנטואן בורדל. בשנים 1912–1914, יחד עם קזימיר מלביץ', סוניה דלונה, אלכסנדר ארצ'פנקו ואלכסנדרה אקסטר, הוא השתתף במספר תערוכות לצד פבלו פיקאסו וז'ורז' בראק. לאחר שחזר לקייב ב-1915, הוא עבד בציור מונומנטלי, עיצוב גרפי ועיצוב תלבושות. המעבר שלו לעיצוב במה כתחום פעילותו האמנותית העיקרי התרחש בשנים שלאחר המהפכה. בין השנים 1918–1921, הוא עבד עם המעצבת והרקדנית ברוניסלבה ניז'ינסקה בסטודיו לבלט שלה. בסוף תקופה זו הוא הפך לפרופסור באקדמיה הלאומית לאמנויות ואדריכלות. בשנת 1925 מלר, יחד עם סוניה דלונה, אלכסנדרה אקסטר ונתן אלטמן, השתתפו בתערוכה הבינלאומית המודרנית (ארט דקו) בפריז שם זכה מלר במדליית זהב על עיצוב הבמה של ברזיל. באותה שנה מלר השתתף בתערוכת התיאטרון הבינלאומית בניו יורק. מלר הפך למנהיג תנועת הקונסטרוקטיביזם בעיצוב התיאטרון האוקראיני. הוא עבד בתיאטרון הלאומי כאמן ראשי עד 1945. מ-1925 ואילך לימד גם במכון לאמנות קייב יחד עם ולדימיר טטלין ואלכסנדר בוגומזוב. כמו כן, בשנת 1925, מלר הפך לחבר באיגוד האמנים אגודת המאסטרים המהפכניים של אוקראינה יחד עם דייוויד בורליוק (מייסד-שותף), אלכסנדר בוגומזוב (מייסד-שותף), וסילי ירמילוב, ויקטור פלמוב. מלר עבד כמנהל בפועל של המכון המונומנטלי לציור ופיסול של האקדמיה לארכיטקטורה של ה-SSR האוקראינית (1946–1948), אמן ראשי של התיאטרון הקומדיה של קייב (1948–1953), ואמן ראשי של התיאטרון האקדמי בקייב (1953–1959). Vadym Meller,Theatrical and Decorative Art, Painting, Graphics. Exhibition Catalogue, p.53 ed. Z. V.Kucherenko, publisher Union of Artists of Ukraine, Kyiv, Ukraine, 1984 Avant-Garde Art in Ukraine 1910-1930 Contested Memory,Vadym Meller and Sources of Inspiration in Theater Artp.117, Myroslav Shkandrij, Boston, 2019. Vadym Meller.Theatrical and Decorative Art, Painting, Graphics. Exhibition Catalogue, p.53 ed. Z. V.Kucherenko, publisher Union of Artists of Ukraine, Kyiv, Ukraine, 1984
Boom Clap

"Boom Clap" הוא שיר של הזמרת-יוצרת האנגלייה צ'ארלי XCX, שיצא כסינגל המוביל מתוך הפסקול The Fault in Our Stars, ‏(2014) ומופיע גם באלבום האולפן השני של XCX,‏ Sucker. קיימים שני מיקסים לשיר הזה: הראשון והמקורי שהושמע בסרט, נכלל בפסקול הסרט והושמע בקליפ שצולם באמסטרדם; המיקס השני נשמע בקליפ שצולם ביפן וב-Sucker. השיר הגיע למקום השישי במצעד הסינגלים הבריטי ולמקום השמיני במצעד הבילבורד הוט 100 בארצות הברית ודורג בראש מצעד 40 שירי המיינסטרים, וכן הגיע בשיאו לעשירייה הפותחת במצעדים באוסטרליה, קנדה, ניו זילנד, אירלנד ואיטליה. "Boom Clap" נכלל במשחק הריקודים, Just Dance 2015. "Boom Clap" הוא בלדת אלקטרופופ וסינת'פופ שתוארה כ"מיועדת לרדיו", שנכתבה על ידי צ'ארלי XCX, פרדריק ברגר, פטריק ברגר וסטיבן גרסלונד. השיר נכתב בהתחלה במהלך מפגשי כתיבה לאלבום האולפן הראשון של XCX,‏ True Romance, ולאחר מכן הוצע לזמרת והשחקנית הילרי דאף עבור אלבומה החדש. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-320 מיליון השמעות. הווידאו קליפ הנלווה והרשמי ל-"Boom Clap", בבימויו של סינג ג'יי לי, צולם באמסטרדם והוקרן בבכורה עולמית ב-2 ביוני 2014. הקליפ כולל קטעים קצרים מתוך "אשמת הכוכבים", בהשראתו נוצר, כמו גם עטיפות וכרזות נלוות שעוצבו בהשראת הסרט גם כן. קליפ אלטרנטיבי לשיר, צולם בטוקיו והוקרן בבכורה עולמית ב-29 באוקטובר 2014. נכון לאוקטובר 2021, מונה הצפיות של הקליפ עומד על למעלה מ-400 מיליון צפיות. מידע על היצירה "Boom Clap" באתר מיוזיק בריינז מידע על הסינגל "Boom Clap" באתר מיוזיק בריינז מידע על היצירה "Boom Clap" באתר Discogs סרטון השיר "Boom Clap" באתר יוטיוב שרלוט אייצ'יסון, פרדריק ברגר, פטריק ברגר, סטיבן גרסלונד Condé Nast, Charli XCX Pushes Album Back Due to Success of "Boom Clap", Pitchfork, ‏2014-09-22 (באנגלית אמריקאית) https://twitter.com/justdancegame/status/525388983929274368/photo/1, Twitter 75 Best Songs of 2014 | Wondering Sound, web.archive.org, ‏2016-08-20 The 50 best albums of 2019, NME, ‏2019-12-16 (באנגלית בריטית) Hilary Duff bloody loves 'Boom Clap' and didn't know she'd turned it down • Popjustice, Popjustice, ‏2014-07-25 (באנגלית אמריקאית) Boom Clap, 2014-06-16, נבדק ב-2021-10-30 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Charli XCX goes 'Boom' on 'The Fault In Our Stars' soundtrack: Listen, Time (באנגלית) Charli XCX’s “Boom Clap” Video: Watch The ‘Fault In Our Stars’-Filled Clip, idolator Charli XCX - Boom Clap (Tokyo Version) (2014), IMVDb, ‏2014-10-29 (באנגלית) Charli XCX - Boom Clap (The Fault In Our Stars Soundtrack) [Official Video], נבדק ב-2021-10-30 2015 Accreds.pdf, Dropbox (באנגלית) Certificazioni - FIMI, www.fimi.it (ב־) Gold & Platinum, RIAA (באנגלית אמריקאית) "Award - bpi". BPI (באנגלית). נבדק ב-2021-10-30. Datenbank: BVMI, www.musikindustrie.de The Official New Zealand Music Chart, THE OFFICIAL NZ MUSIC CHART (באנגלית) Gold/Platinum, Music Canada (באנגלית אמריקאית) www.sverigetopplistan.se - Artikeldata, web.archive.org, ‏2018-11-28 Home | IFPI, www.ifpi.dk
זכויות להט"ב בטוקלאו

לסביות, הומוסקסואלים, טרנסג'נדרים וביסקסואלים (להט"ב) בשטח החסות של ממלכת ניו זילנד בטוקלאו מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בקרב גברים מוגדרת כחוקית מאז 2003. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא קיימת הכרה משפטית בשינוי מגדר עבור טרנסג'נדרים בעלי דיספוריה מגדרית. בטוקלאו, בדומה לסמואה, איי קוק, ניו זילנד ושאר מדינות פולינזיה, ישנה אוכלוסייה מסורתית-תרבותית שמזדהה בתור מגדר שלישי. אנשים אלו ידועים בשפה הטוקאלאנית (אנ') במונח "פאקאפהפיין" (באנגלית: Fakafāfine) ומוגדרים כזכרים בלידה אך מתלבשים, מתנהגים ונראים כנשים. אנשי הפאקאפהפיין התקבלו באופן מסורתי על ידי החברה הטוקלאואנית לאורך ההיסטוריה לפני תחילת עידן הקולוניאליזם של האימפריה הבריטית והגעתם של המיסיונרים האירופאים לטוקלאו. פעילות הומוסקסואלית גברית בין מבוגרים בהסכמה מוגדרת כחוקית בטוקלאו מאז 2003 לאחר כניסתו לתוקף של חוק הפשעים, ההליכים והראיות 2003. לפני כן, פעילות הומוסקסואלית בין גברים הוגדרה כפלילית על רקע הסעיפים 170 ו-171 של חוק ניואה 1966 שהורחבו לטוקלאו על ידי תקנות הפשעים של איי טוקלאו 1975. הומוסקסואליות נשית מוגדרת כחוקית בטוקלאו מאז ומעולם. טוקלאו אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). החוק בטוקלאו אינו אוסר במפורש על הכרה בנישואים חד-מיניים, אולם, הוא מניח שהצדדים הם זוגות הטרוסקסואלים בלבד מהמין השני. לסביות, הומוסקסואלים, טרנסג'נדרים וביסקסואלים גלויים רשאים לשרת בגלוי בכוחות ההגנה של ניו זילנד שאחראים על הגנת טוקלאו כחלק מממלכת ניו זילנד. בדומה לשאר מדינות פולינזיה, גילויי חיבה פתוחים בין בני זוג (הומוסקסואלים והטרוסקסואלים כאחד) עלולים לא להתקבל על ידי החברה ולהוות מטרה לעוינות. זכויות להט"ב זכויות להט"ב באוקיאניה זכויות להט"ב באיי קוק זכויות להט"ב בחבר העמים הבריטי זכויות להט"ב בניואה זכויות להט"ב בניו זילנד Crimes, Procedure and Evidence Rules 2003, www.paclii.org Fa’afafine, trans and bio queens – gender diversity in the NZ drag scene, RNZ, ‏2018-03-06 (ב־New Zealand English) Tokelau Islands Crimes Regulations 1975 (SR 1975/279) (as at 03 September 2007) – New Zealand Legislation, www.legislation.govt.nz Lonely Planet, LGBT Travellers, Lonely Planet (באנגלית)
Be the One

Be the One הוא שיר של הזמרת-יוצרת האנגלייה דואה ליפה, מתוך אלבום הבכורה שלה, Dua Lipa‏ (2017). השיר נכתב על ידי לוסי טיילור, ג'ק טרנט ודיגיטל פארם אנימלס, כשהאחרון מבין השלושה גם הפיק אותו. הם כתבו את זה על מערכת יחסים שטיילור הייתה בה ונתנו את השיר לליפה, שבמקור לא רצתה להקליט אותו. השיר הופץ דרך דואה לימיטד להורדה דיגיטלית והזרמת מוזיקה ב-30 באוקטובר 2015. "Be the One" זכה לתשומת לב מוגבלת באותה התקופה מכיוון, אך בהמשך הפך ללהיט רדום. "Be the One" נכתב על ידי לוסי טיילור, דיגיטל פארם אנימלס וג'ק טרנט. הם כתבו את זה על התקשורת השגויה במערכת היחסים שבה הייתה טיילור באותה התקופה. טיילור השמיעה לליפה את השיר והציעה לה להקליט אותו, לפני שליפה תוציא מוזיקה כלשהי. מבחינה מוזיקלית, "Be the One" הוא שיר פופ, יורופופ וסינת'פופ. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-460 מיליון השמעות. את הקליפ של "Be the One" ביימה ניקול נודלנד, שהייתה גם במאית הקליפ של "New Love". בעקבות צילומי הקליפ של "Love New" בלוס אנג'לס, ליפה החליטה לנסות ליצור אותו מחדש עם הקליפ של "Be the One". היא הצהירה בהמשך, שאת הקליפ צילמו במקומות שהיא אהבה להסתובב בהם. נכון לאוקטובר 2021, מונה הצפיות של הקליפ עומד על למעלה מ-525 מיליון צפיות. מידע על היצירה "Be the One" באתר מיוזיק בריינז מידע על הסינגל "Be the One" באתר מיוזיק בריינז מידע על היצירה "Be the One" באתר Discogs מילות השיר "Be the One" באתר Genius סרטון השיר "Be the One" באתר יוטיוב לוסי טיילור, דיגיטל פארם אנימלס, ג'ק טרנט Dua Lipa: How the star put herself on the path to pop's premier league, archive.ph, ‏2020-06-25 Be the One - Dua Lipa - Deezer, archive.ph, ‏2021-01-07 Dua Lipa | Biography & History | AllMusic, web.archive.org, ‏2020-10-18 Wonderlist | Wonderland Magazine, web.archive.org, ‏2020-06-04 Dua Lipa's Got Her Eyes On World Domination, archive.ph, ‏2020-06-25 Dua Lipa Was Raised on Pop Bangers. Now She Writes Them. - The New Yo…, archive.ph, ‏2017-06-01 Be the One, 2015-10-30, נבדק ב-2021-10-30 Dua Lipa Shows Us Why She Wants To “Be the One”, archive.ph, ‏2020-06-25 Song Stories: Dua Lipa, 'Be the One' - YouTube, web.archive.org, ‏2021-01-10 Dua Lipa - Be the One (Official Music Video), נבדק ב-2021-10-30
Hotter than Hell

Hotter than Hell (בעברית: יותר חם מהגיהנום) הוא שיר של הזמרת-יוצרת האנגלייה דואה ליפה, מתוך אלבום הבכורה שלה, Dua Lipa‏ (2017). השיר נכתב על ידי דואה ליפה, אדם מידגלי, טומי בקסטר וג'רארד אוקונל. בעקבות השיר, הוחתמה ליפה על חוזה הקלטות עם האחים וורנר, דבר שקידם את תהליך הוצאת אלבום הבכורה שלה. השיר הגיע למקום ה-15 במצעד הסינגלים הבריטי והיה לאחד משיריה המצליחים ביותר של ליפה באותה העת. ב-2013, דואה ליפה פגשה את בן מאוסון ואד מילט מ-Tap Management בזמן שקיימה פגישות עם חברות ניהול אחרות. לאחר שזיהו את כישרונה, מוסון ומילט הקימו עבורה מפגשי כתיבה, במהלכם נכתב "Hotter than Hell". השיר נכתב על ידי ליפה לצד אדם מידגלי, טומי בקסטר וג'רארד אוקונל מהלהקה האלקטרונית האנגלייה, ריטואל. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-240 מיליון השמעות. הווידאו קליפ הרשמי של "Hotter than Hell" הוקרן בבכורה עולמית בערוץ היוטיוב של ליפה ב-6 במאי 2016. הוא בוים על ידי אמיל נאוה וצולם בלונדון. בקליפ, ליפה התכוונה להציג את "הילדים האבודים" של עיר הולדתה, כמו גם ניסיון לעשות את הכול בקונספט של גיהנום; ומכאן, שם השיר עצמו, "Hotter than Hell". נכון לאוקטובר 2021, מונה הצפיות של הקליפ עומד על למעלה מ-135 מיליון צפיות. מידע על הסינגל "Hotter than Hell" באתר מיוזיק בריינז מידע על היצירה "Hotter than Hell" באתר Discogs מילות השיר "Hotter than Hell" באתר Genius סרטון השיר "Hotter than Hell" באתר יוטיוב דואה ליפה, אדם מידגלי, טומי בקסטר, ג'רארד אוקונל Dua Lipa – Hotter than Hell, נבדק ב-2021-10-30 ‘Artists have the best chance of success when they get things rolling…, archive.ph, ‏2020-09-10 - Attitude.co.uk, archive.ph, ‏2020-06-25 Dua Lipa: meet pop's hottest property | London Evening Standard, archive.ph, ‏2020-07-08 Dua Lipa | full Official Chart History | Official Charts Company, www.officialcharts.com Dua Lipa (liner notes). Dua Lipa. Warner Bros. Records. 2017. 0190295938482. Hotter than Hell, 2016-05-06, נבדק ב-2021-10-30 Dua Lipa - Hotter than Hell (Official Video) - YouTube, web.archive.org, ‏2020-06-20 Watch Dua Lipa's Steamy 'Hotter than Hell' Video - Rolling Stone, archive.ph, ‏2016-08-28 Meet Singer Dua Lipa, Who's Just Fallen in Love with American Crowds …, archive.ph, ‏2020-07-11 Dua Lipa - Hotter than Hell (Official Video), נבדק ב-2021-10-30